Vyhodnotenie vznesených Pripomienok v rámci medzirezortného pripomienkového konania

Návrh opatrení na zmiernenie dopadov globálnej finančnej krízy a hospodárskej krízy v podniku Lesy SR, š.p. Banská Bystrica 

Počet vznesených pripomienok, z toho zásadných	18  / 3 	

Subjekt	Pripomienka	Typ	Vyhod.	Komentár	
ÚRSO 	Odoslané bez pripomienok 
Odoslané bez pripomienok 	O 			
MVRR SR 	Odoslané bez pripomienok 
Odoslané bez pripomienok 	O 			
MF SR 	Všeobecne k materiálu 
Posudzovanie vplyvu poskytnutých úverov verejným podnikom na schodok verejnej správy podľa metodiky ESA 95 sa riadi manuálom ESA 95 o vládnom deficite a dlhu. Podľa manuálu ESA 95 ku kapitálovým injekciám je potrebné posudzovať návratnosť poskytnutých finančných prostriedkov. Pokiaľ je poskytnutý úver nenávratný, zaznamená sa v celej výške ako platený kapitálový transfer s negatívnym vplyvom na deficit verejnej správy v čase uskutočnenia platby. Ak je verejný podnik stratový a podľa podnikateľského plánu neprebehne reštrukturalizácia podniku, ktorá by zaručovala v budúcnosti jeho ziskovosť, je potrebné preklasifikovať poskytnutý úver na dotáciu vo výške naakumulovanej straty za minulé roky a nad rámec takejto čiastky bude úver zaznamenaný ako finančná transakcia bez dopadu na schodok verejnej správy. Vzhľadom na to žiadam, aby bol materiál doplnený o údaj o existencii a výške naakumulovanej straty z minulých rokov zo súvahy podniku a o predpokladané splátky návratnej finančnej výpomoci (istinu a úrok). 

V bode 1 materiálu je uvedené, že zámerom podniku je udržanie zamestnanosti a nezvyšovanie cien tovarov a služieb v lesníckych činnostiach, čo je v rozpore so zámerom plánu reštrukturalizácie v bode 2. Predmetný návrh taktiež v nedostatočnej miere preukazuje tak vysokú potrebu zdrojov na vykrytie výpadku príjmov za zníženú ťažbu dreva, pričom použitie 20 mil. eur z požadovaných 67 mil. eur vôbec nekvantifikuje. 

Z predloženého materiálu vyplýva, že podnik v roku 2009 a 2010 bude vykazovať prevádzkové straty a poskytnutú návratnú výpomoc chce použiť na krytie prevádzkových nákladov. Z uvedeného vyplýva, že poskytnutá návratná výpomoc musí byť do výšky naakumulovanej straty zaznamenaná ako kapitálový transfer s negatívnym dopadom na schodok rozpočtu verejnej správy. 

Taktiež je potrebné dopracovať návrh o vplyv z vykonania reštrukturalizačných a revitalizačných opatrení, zreálniť výšku a vykvantifikovať použitie celej požadovanej návratnej finančnej výpomoci a prepracovať doložku vplyvov v súlade s § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, keďže materiál bude mať negatívny dopad na rozpočet verejnej správy. Podrobný plán komplexných a systémových reštrukturalizačných opatrení, ktoré plánuje podnik vypracovať do konca júna 2009 žiadam taktiež zapracovať do nového znenia materiálu. 
 	Z 	A	
a) Pripomienka ohľadom charakteristiky úveru podľa metodiky ESA 95 je zapracovaná v doložke vplyvov. Úver je navrhovaný ako návratný, v prílohách – pláne cash flow a pláne úverového zaťaženia sú nadefinované plánované splátky úrokov a splátky úveru.

b) Pripomienka akceptovaná, materiál bol upravený. Dôjde k stabilizácii zamestnanosti pri zabezpečení pestovných činností, správe vodných tokov, pri majetkoprávnom usporiadaní lesných pozemkov atď. Zároveň budú nutné úspory v režijných nákladoch š.p. Prevažná časť zamestnancov, o ktorých bude ich počet znížený predstavuje prirodzený odchod do dôchodku. U zamestnancov, ktorí zostanú v pracovnom pomere dôjde k stabilizácii. 
Kvantifikácia je upravená, v pôvodnej nebol zohľadnený jeden rok. V prílohách je zároveň presne definovaný finančný plán a plán finančných tokov a úverového zaťaženia. 

c) Pripomienka akceptovaná, materiál bol doplnený. Finančná výpomoc v požadovanej výške bude poskytnutá formou kapitálového transferu a je vykvantifikovaná v doložke vplyvov. 

d) Pripomienka bola v plnom rozsahu akceptovaná a zapracovaná do materiálu. Materiál bol doplnený o navrhované reštrukturalizačné zmeny, kvantifikáciu ich dopadu, bola upravená kvantifikácia použitia úveru. Zároveň bola upravená doložka vplyvov.  	
MZ SR 	Odoslané bez pripomienok 
Odoslané bez pripomienok 	O 			
MŠ SR 	 
Bez pripomienok. 	O 			
OVA 	m. č. 951/2009-100 
Stanovisko odboru vládnej agendy ÚV SR k „Návrhu opatrení na zmiernenie dopadov globálnej finančnej krízy a hospodárskej krízy v podniku Lesy SR, š. p. Banská Bystrica“ (č. m. 951/2009-100) 

Z hľadiska technických a jazykových úprav uplatňujeme k materiálu tieto pripomienky: 

I. Obal: 
7. r.: „dopadov“ nahradiť „dosahov“ – aj vo všetkých ďalších prípadoch a gramatických 
pádoch, keď nejde o fyzický dopad 
8. r.: „š.p.“ nahradiť „š. p.“ – aj vo všetkých ďalších prípadoch 

II. Návrh uznesenia: 
str. 1, A.1, 2. r.: za „Bystrica“ doplniť čiarku 
B.1, 2. r.: „€“ nahradiť „Eur“ – aj vo všetkých ďalších prípadoch v takomto 
kontexte 
3. r.: za „2012“ doplniť čiarku 
B.2, 3. r.: za „SR“ doplniť čiarku 

III. Predkladacia správa: 
ods. 1, 9. r.: „celulllllózarensko“ nahradiť „celulózovo“ 
10. r.: „celulózarenský“ nahradiť „celulózový“ 
ods. 3, 1. r.: „dopad a to“ nahradiť „dopad, a to“ 
ods. 4, 4. r.: medzi slová „vlastníctva je“ vložiť čiarku 
medzi slová „lesov ktoré“ vložiť čiarku 
5. r.: „materiály“ nahradiť „materiáli“ 
ods. 5, 2. r.: „Vláda“ nahradiť „vláda“ 

IV. Komuniké: 
2. r.: „návrh“ nahradiť „Návrh“ 
3. r.: za „Bystrica“ doplniť bodku 

V. Doložka: 
2., 3. r.: „nakoľko“ nahradiť „keďže“ 
3., 6. r.: za „škôd“ doplniť bodku 
4., ods. 2, 3. r.: medzi slová „miest ohrozených“ vložiť čiarku 

VI. Materiál: 
str. 1, I., ods. 2, 4. r.: „LESY“ nahradiť „Lesy“ – aj vo všetkých ďalších prípadoch 
ods. 3, 2. r.: „€ čím“ nahradiť „€, čím“ 
ods. 4, 10. r.: „1.3.2009“ nahradiť „1. 3. 2009“ – podobne písať aj všetky ďalšie 
dátumy 
str. 2, ods. 1, 8. r.: „realizácia ktorých“ nahradiť „ktorých realizácia“ 
11. r.: „pod.).“ nahradiť „pod.)“ 
ods. 5, 1. r.: „hore“ nahradiť „vyššie“ 
str. 3, 2., ods. 1, 2. r.: „od tej doby“ nahradiť „od toho času“ 
3. r.: „50%“ nahradiť „50 %“ – podobne písať aj všetky ďalšie výrazy 
tohto typu 
str. 4, ods. 2, 1. r.: „Dovnútra“ nahradiť „Vo vnútri“ 
3. r.: medzi slová „techniky navrhujeme“ vložiť čiarku 
ods. 5, 2. r.: „v krátkej dobe“ nahradiť „v krátkom čase“ 
str. 5, III., ods. 1, 1. r.: za „zriaďovateľa“ vložiť čiarku. 

 	O 	A	
Pripomienky boli zapracované do textu.

Pripomienky boli zapracované do textu.

Pripomienky boli zapracované do textu.	
MZV SR 	Odoslané bez pripomienok 
Odoslané bez pripomienok 	O 			
NKÚ SR 	Vlastný materiál 
Do materiálu navrhujeme dopracovať sankčný mechanizmus pre prípad nesplácania návratnej finančnej výpomoci. 	O 	A	
Sankčný mechanizmus bude predmetom zmluvy o poskytnutí návratnej finančnej výpomoci.	
MDPT SR 	Odoslané bez pripomienok 
Odoslané bez pripomienok 	O 			
SPPK 	Odoslané bez pripomienok 
Odoslané bez pripomienok 	O 			
MH SR 	K opatreniu 1: „Použitie štátnych finančných aktív na poskytnutie návratnej finančnej výpomoci podniku Lesy SR, š. p. v objeme 67 mil. eur s dobou splácania 10 rokov s odkladom splátok od roku 2012“ na strane 2 
V kapitole II. Návrh opatrení ... nie je jednoznačne uvedené použitie štátnych finančných aktív. Keďže suma potrebných prostriedkov uvedená v odseku 1 predstavuje výšku 62 mil. eur. a v texte tejto kapitoly nie je uvedené či zvyšných 5 mil. eur bude použitých na vyrovnanie predchádzajúcich dlžôb podniku Lesy SR, š. p. alebo na iné účely, žiadam túto informáciu doplniť v rámci tejto kapitoly. 	Z 	A 	

Pripomienka bola akceptovaná a kvantifikácia použitia finančných prostriedkov bola prepracovaná. Pôvodne nebol u jednej činnosti započítaný jeden rok.

	
MH SR 	K odseku 4: „Priemerná predajná cena dreva je už pod úrovňou vlastných nákladov výroby“ na strane 1 
V materiáli sa uvádza, že predajná cena je pod úrovňou výrobných nákladov. Podľa vyjadrení spracovateľov dreva sú však predajné ceny tuzemského dreva výrazne vyššie ako u dreva z dovozu, ktorého vyššiemu využitiu však bránia zvýšené nároky na prepravné náklady. Odporúčam podmieniť podporu lesníctva hľadaním vnútorných rezerv, ktoré zamedzia ďalší rast ceny tuzemskej drevnej suroviny. 	Z 	A	
Pripomienka bola akceptovaná, materiál bol doplnený.
V súčasnosti cena dreva v tuzemsku je nižšia, ako porovnateľné sortimenty v okolitých štátoch. Výsledná cena dreva je stanovená trhom. 
 Podnik v rámci poskytnutého úveru navrhuje realizovať reštrukturalizačné a revitalizačné opatrenia za účelom úspory nákladov. 
V rámci doplnených príloh – finančných plánov sa zatiaľ neuvažuje s nárastom cien nad ceny v roku 2007.	
MPSVR SR 	Odoslané bez pripomienok 
Odoslané bez pripomienok 	O 			
MK SR 	Odoslané bez pripomienok 
Odoslané bez pripomienok 	O 			
NBÚ 	Odoslané bez pripomienok 
Odoslané bez pripomienok 	O 			
MŽP SR 	Odoslané bez pripomienok 
Odoslané bez pripomienok 	O 			
MS SR 	Odoslané bez pripomienok 
Odoslané bez pripomienok 	O 			
MO SR 	Odoslané bez pripomienok 
Odoslané bez pripomienok 	O 			

Vysvetlivky  k použitým skratkám v tabuľke:	
O – obyčajná	
Z – zásadná